Diari Oficial de la Generalitat Valenciana


Sumari del DOGV 4430, del 31-01-2003 (2003/773)

ORDE de 30 de desembre de 2002, de la Conselleria d'Agricultura, Pesca i Alimentació, per la qual es convoquen quinze beques per a postgraduats per a transferència de tecnologia en la Direcció General d'Innovació Agrària i Ramaderia.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/773


Data del document
:   30-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * assignació per estudis
    * suport econòmic
    * ajuda pública
    * enginyer

ORDE de 30 de desembre de 2002, de la Conselleria d'Agricultura, Pesca i Alimentació, per la qual es convoquen quinze beques per a postgraduats per a transferència de tecnologia en la Direcció General d'Innovació Agrària i Ramaderia. [2003/773]
  
En els pressuposts de la Generalitat Valenciana per a l'any 2003 es preveu la concessió de beques per a titulats mitjans i superiors a fi de completar la seua formació acadèmica inicial en temes relacionats amb l'agricultura i la ramaderia donant-los l'oportunitat de conéixer de prop i de col·laborar en l'exercici professional en els aspectes de la realització d'assaigs i experiències, així com en activitats de transferència de tecnologia i de capacitació agrària. Amb això es pretén millorar el seu perfil i, per tant, aconseguir una millor adaptació a les necessitats de la societat, amb la qual cosa s'afavorirà la seua posterior integració en el món laboral.
  
Per això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de quinze beques, a fi de completar la formació acadèmica de titulats mitjans i superiors en temes d'experimentació agrària, així com en capacitació i transferència de tecnologia al sector agropecuari, millorar el seu perfil professional i facilitar-ne la integració en el mercat laboral, i aprovar les bases per les quals es regix esta convocatòria, incloses en l'annex de la present orde.
  
Segon
  
La dotació econòmica de les beques se sufragarà a càrrec del capítol IV, línia T4718000, del programa 542.20 dels pressuposts de la Generalitat Valenciana per a l'any 2003. Esta línia es finança a càrrec del Fons Social Europeu.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè, en l'àmbit de les seues competències, prenga les mesures necessàries per al desplegament i l'aplicació de l'orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 30 de desembre de 2002
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ
  
ANNEX
  
Bases
  
Primera. Objecte
  
Les beques tenen per objecte la formació de postgraduats en la realització d'assaigs i experiències agropecuaris, així com en activitats de capacitació rural i transferència de tecnologia als professionals agraris de la Comunitat Valenciana.
  
Segona. Nombre, classes de beques i titulació exigida
  
Les beques seran un total de quinze, distribuïdes en les classes següents:
  
Classe A. Destinada a enginyers agrònoms: 7 beques. A fi de completar la seua formació acadèmica amb aspectes pràctics de l'exercici professional com ara el disseny i control d'experiències, així com la planificació i realització d'activitats de capacitació i transferència de tecnologia.
  
Ubicació:
  
Servici de Desenrotllament Tecnològic: 2 places
  
Estació Experimental Agrària de Vila-real: 2 places
  
Estació Experimental Agrària de Carcaixent: 2 places
  
Estació Experimental Agrària d'Elx: 1 plaça
  
Classe B. Destinada a enginyers tècnics agrícoles: 8 beques, a fi de completar la seua formació acadèmica amb aspectes pràctics de l'exercici professional com ara la realització d'assaigs i experiències, així com la realització d'activitats de capacitació i transferència de tecnologia.
  
Ubicació:
  
Servici de Desenrotllament Tecnològic Agrari. Moncada: 2 places
  
Estació Experimental Agrària de Vila-real: 1 plaça
  
Estació Experimental Agrària de Carcaixent: 3 places
  
Estació Experimental Agrària de Llutxent: 1 plaça
  
Estació Experimental Agrària d'Elx: 1 plaça
  
Tercera. Dotació, duració i pagament de les beques
  
Les set beques per a enginyers agrònoms estaran dotades cada una amb 1.075,00 euros bruts mensuals, i l'import total de les beques serà de 90.300,00 euros. Les huit beques per a enginyers tècnics agrícoles estaran dotades cada una amb 846,25 euros bruts mensuals, i l'import total de les beques serà de 81.240,00 euros. L'import total anual de les quinze beques serà de 171.540,00 euros.
  
Es finançaran a càrrec dels pressuposts de la Generalitat Valenciana per a l'any 2003. A l'efecte, la present convocatòria i la possibilitat de concessió de beques es condicionen a la previsió del crèdit adequat i suficient en els dits pressuposts.
  
L'import de les beques es pagarà mensualment, amb certificació prèvia del cap del Servici de Desenrotllament Tecnològic.
  
El període d'ocupació de les beques serà de dotze mesos, i finalitzarà el 31 de desembre de l'any 2003. No obstant això, este període podrà prorrogar-se a l'exercici de l'any 2004 amb les condicions següents:
  
- El període d'ocupació de les beques, inclòs el període de pròrroga, no podrà superar els dotze mesos.
  
- El període de pròrroga finalitzarà amb la incorporació dels becaris corresponents a la convocatòria de l'any 2004.
  
- Que hi haja consignació pressupostària en l'exercici de l'any 2004.
  
Quarta. Formalització de sol·licituds i termini de presentació
  
Les sol·licituds, emplenades segons el model adjunt, es dirigiran al director general d'Innovació Agrària i Ramaderia, i s'hi farà constar la beca o les beques a què s'opta. Es presentaran en el Registre General d'esta conselleria, situat al carrer d'Amadeu de Savoia, núm. 2, 46112 València, o es tramitaran a través de qualsevol de les formes que s'establixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de quinze dies hàbils comptadors des del sendemà de la publicació de la present orde en el Diari Oficial de la Generalitat Valenciana.
  
Cinquena. Condicions i mèrits preferents
  
Amb la sol·licitud caldrà adjuntar el currículum del sol·licitant i tot tipus de mèrits professionals, els quals hauran de ser acreditats mitjançant compulsa, en el moment de presentació de sol·licituds.
  
Els sol·licitants hauran de posseir el permís de conduir de tipus B. No obstant això, la no-possessió d'este carnet no serà causa excloent de la convocatòria.
  
Els sol·licitants hauran de posseir el títol d'enginyer agrònom o enginyer tècnic agrícola exigit, i hauran d'haver-lo obtingut amb posterioritat al curs acadèmic 1990/91.
  
El currículum es valorarà d'acord amb el barem següent:
  
Expedient acadèmic: fins a 5 punts.
  
Cursos realitzats i mèrits professionals: fins a 3 punts.
  
Idiomes: fins a 1 punt.
  
Valencià: fins a 1 punt.
  
Sisena. Selecció
  
Per a l'examen de beques es constituirà una comissió avaluadora, formada per:
  
President: senyor Eduardo Primo Millo. director general d'Innovació Agrària i Ramaderia.
  
Secretari: senyor Marcial Jordá Pérez. Cap de la Secció de Suport.
  
Vocals: senyor David Villalba Buendía. Cap de la Secció de Citricultura.
  
senyor Mariano Lorente Solanas. Cap de la Secció de Fructicultura.
  
senyor Víctor Real Boronat. Cap de la Secció de Capacitació.
  
Suplents:
  
President: senyor Vicente Tejedo Tormo. Cap del Servici de Desenrotllament Tecnològic.
  
Secretari: senyor Luis Granero Roses. director de l'Estació Experimental Agrària de Borriol.
  
Vocals: senyor Pascual Lapica Boix. director de l'Estació Experimental Agrària de Vila-real.
  
senyor Miguel Juan Delhom. director de l'Estació Experimental Agrària de Carcaixent.
  
senyor Juan José Catalá Todolí. director de l'Estació Experimental Agrària de Llutxent.
  
Setena. Procés de selecció
  
1. La Comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 5 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització de la qual es farà pública per mitjà d'anunci al tauler de la Conselleria d'Agricultura, Pesca i Alimentació (Amadeu de Savoia, 2, 46534 València), a la planta baixa, a partir del desé dia natural de la finalització del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona, se seleccionaran els candidats per orde de puntuació i s'exposarà la llista al tauler esmentat durant 10 dies per a la fase d'al·legacions.
  
Huitena. Concessió
  
Les beques seran adjudicades per mitjà de resolució de la consellera d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir del sendemà de la finalització del termini de presentació de sol·licituds. La no-resolució per la qual s'adjudiquen dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió es publicarà en el Diari Oficial de la Generalitat Valenciana.
  
Novena. Drets, obligacions i incidències dels becaris
  
Les beques són incompatibles amb la possessió de qualsevol altra beca, ajuda o activitat laboral regular. La infracció d'esta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria comportarà, a més a més, les obligacions següents:
  
Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques, sense l'autorització prèvia del cap del Servici de Desenrotllament Tecnològic i, en tot cas, fent constar expressament el patrocini de la Conselleria d'Agricultura, Pesca i Alimentació.
  
El Servici de Desenrotllament Tecnològic ordenarà les activitats i establirà la dedicació dels becaris dins dels objectius de formació ja enunciats en l'article primer i amb una dedicació total de 35 hores setmanals.
  
El director general d'Innovació Agrària i Ramaderia de la Conselleria resoldrà les incidències que es produïsquen durant el període d'ocupació de les beques, a proposta del cap del Servici de Desenrotllament Tecnològic, i podrà deixar-les sense efecte, amb audiència prèvia a l'interessat, en els casos següents:
  
- Incompliment de les seues obligacions.
  
- Deixar de posseir els requisits exigits en la present convocatòria.
  
Desena. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per orde de puntuació, per a cobrir les vacants per incidències, renúncies, abandons o incompliments que puguen sorgir durant el període d'ocupació.
  
Onzena. Cobertura sanitària